Sterland Kampering - Resensies
Hierdie is baie netjiese kampeerplekke wat mooi uitgelê is met bome. Die ablusies was ook te alle tye netjies, ek vermoed net die twee toilette en twee storte mag dalk aan die min kant wees as al die staanplekke vol is. Behalwe vir Sutherland se koue, berei ook voor vir wind, die bome het nie die wind gekeer nie en mens moet eerder 'n windskerm inpak.
Dankie dat u die kuier geniet het. Die wind het nie net op Sutherland, maar deur die hele Wes-Kaap meer gewaai as enige ander jaar omrede die kouefronte nader aan die kus verby beweeg het. Ons ervaar `n ongekende droogte die afgelope vyf jaar maar gelukkig kon u heerlik swem en fietsry. Die bome is 25m hoog en geplant om vir die kampeerders die beste beskutting te gee.